|  |
| --- |
| REPUBLIKA HRVATSKA  OSJEČKO-BARANJSKA ŽUPANIJA  **OPĆINA ERNESTINOVO** |

KLASA: 406-01/19-04/5

URBROJ: 2158/04-19-8

Ernestinovo, 5. lipnja 2019.

POZIV ZA PODNOŠENJE PONUDA

U POSTUPKU JEDNOSTAVNE NABAVE:

MODERNIZACIJA JAVNE RASVJETE OPĆINE ERNESTINOVO –

II. FAZA

Evidencijski broj nabave: JED 9/19

Projekt se provodi uz financijski doprinos

Ministarstva regionalnoga razvoja i fondova Europske unije.

Ernestinovo, lipanj 2019.

Sadržaj

[I. OPĆl PODATCI 3](#_Toc10620628)

[1. Podatci o naručitelju 3](#_Toc10620629)

[2. Osoba zadužena za kontakt 3](#_Toc10620630)

[3. Popis gospodarskih subjekata s kojima je naručitelj u sukobu interesa 3](#_Toc10620631)

[II. PODATCI O POSTUPKU I PREDMETU JEDNOSTAVNE NABAVE 4](#_Toc10620632)

[4. Broj jednostavne nabave 4](#_Toc10620633)

[5. Procijenjena vrijednost jednostavne nabave 4](#_Toc10620634)

[6. Način realizacije jednostavne nabave 4](#_Toc10620635)

[7. Opis predmeta jednostavne nabave 4](#_Toc10620636)

[8. Količina i opseg predmeta jednostavne nabave 4](#_Toc10620637)

[9. Mjesto izvođenja radova 4](#_Toc10620638)

[III. ROKOVI 4](#_Toc10620639)

[10. Datum, vrijeme i mjesto dostave ponuda 4](#_Toc10620640)

[11. Rok početka i završetka izvođenja radova 4](#_Toc10620641)

[12. Rok plaćanja 5](#_Toc10620642)

[13. Rok valjanosti ponude 5](#_Toc10620643)

[IV. RAZLOG ISKLJUČENJA 5](#_Toc10620644)

[14. Obvezni razlozi isključenja 5](#_Toc10620645)

[V. ODREDBE O SPOSOBNOSTI PONUDITELJA 5](#_Toc10620646)

[15. Sposobnost za obavljanje profesionalne djelatnosti 5](#_Toc10620647)

[16. Tehnička i stručna sposobnost 6](#_Toc10620648)

[VI. PODATCI O PONUDI 6](#_Toc10620649)

[17. Način izrade ponude 6](#_Toc10620650)

[18. Način dostave ponude 6](#_Toc10620651)

[19. Kriterij za odabir ponude 7](#_Toc10620652)

[20. Jezik ponude 7](#_Toc10620653)

[21. Valuta ponude 7](#_Toc10620654)

[VII. OSTALE ODREDBE 7](#_Toc10620655)

[22. Jamstva 7](#_Toc10620656)

[23. Primjena propisa 8](#_Toc10620657)

[24. Objava rezultata provedenog postupka jednostavne nabave 9](#_Toc10620658)

[PRILOG I. – PONUDBENI LIST 10](#_Toc10620659)

[PRILOG II – PROJEKTNA DOKUMENTACIJA 11](#_Toc10620660)

[PRILOG III – TROŠKOVNIK 11](#_Toc10620661)

[PRILOG IV. – PRIJEDLOG UGOVORA 12](#_Toc10620662)

Temeljem Pravilnika o jednostavnoj javnoj nabavi („Službeni glasnik“ Općine Ernestinovo broj 1/17) objavljenog na internetskim stranicama Općine Ernestinovo [www.ernestinovo.hr](http://www.ernestinovo.hr/) molimo sve zainteresirane gospodarske subjekte da nam dostave svoje ponude sukladno sljedećim podacima:

## OPĆl PODATCI

### Podatci o naručitelju

Naziv: Općina Ernestinovo

Sjedište: Vladimira Nazora 64, 31215 Ernestinovo

OIB: 70167232630

Mrežna stranica: www.ernestinovo.hr

### Osoba zadužena za kontakt

Ime i prezime: Marina Krajnović, mag. iur.

e-pošta: [procelnica@opcinaernestinovo.com](mailto:procelnica@opcinaernestinovo.com)

***NAPOMENA: sva komunikacija između ponuditelja i naručitelja odvija se e-poštom odnosno putem službene mrežne stranice Općine Ernestinovo, na kojoj će biti objavljena odluka o odabiru najpovoljnije ponude. Mole se ponuditelji da eventualne upite dostavljaju isključivo e-poštom na navedenu adresu.***

### Popis gospodarskih subjekata s kojima je naručitelj u sukobu interesa

Sukob interesa između naručitelja i gospodarskog subjekta obuhvaća situacije kada predstavnici naručitelja, koji su uključeni u provedbu postupka jednostavne nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, a osobito:

1. ako predstavnik naručitelja istodobno obavlja upravljačke poslove u gospodarskom subjektu, ili
2. ako je predstavnik naručitelja vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga gospodarskog subjekta s više od 0,5 %.

Predstavnikom naručitelja smatra se:

1. općinska načelnica te njeni zamjenici
2. član stručnog povjerenstva za jednostavnu nabavu
3. osoba koja je izradila tehničke specifikacije – troškovnik radova

Gospodarskim subjektom smatra se ponuditelj, član zajednice i podugovaratelj.

Prethodno navedeno primjenjuje se na odgovarajući način na srodnike po krvi u pravoj liniji ili u pobočnoj liniji do četvrtog stupnja, srodnike po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike (u daljnjem tekstu: povezane osobe) općinske načelnice te njenih zamjenika.

Objavljujemo da ne postoje gospodarski subjekti s kojima je Općina Ernestinovo u sukobu interesa.

## PODATCI O POSTUPKU I PREDMETU JEDNOSTAVNE NABAVE

### Broj jednostavne nabave

JED 9/19.

### Procijenjena vrijednost jednostavne nabave

450.000,00 kn (iznos bez PDV-a)

### Način realizacije jednostavne nabave

Po provedenom postupku jednostavne nabave sklopit će se Ugovor.

### Opis predmeta jednostavne nabave

Modernizacija javne rasvjete Općine Ernestinovo – II. faza, sukladno projektnoj dokumentaciji izrađenoj po projektnom uredu NOVA-LUX d.o.o., Osijek (prilog II. ovoga Poziva za podnošenje ponuda u zip formatu) i troškovniku (prilog III. ovoga Poziva za podnošenje ponuda u excel formatu).

### Količina i opseg predmeta jednostavne nabave

Sukladno troškovniku (prilog III. ovoga Poziva za podnošenje ponuda u excel formatu).

### Mjesto izvođenja radova

Laslovo, Ernestinovo, Divoš – sukladno projektnoj dokumentaciji iz točke 7. ovog poziva

## ROKOVI

### Datum, vrijeme i mjesto dostave ponuda

**Ponude moraju biti dostavljene do 14. lipnja 2019. do 14:00 sati.** Sve ponude moraju biti zaprimljene kod Naručitelja do navedenog vremena, bez obzira na način dostave.

### Rok početka i završetka izvođenja radova

Ugovor stupa na snagu onoga dana kada ga potpiše posljednja ugovorna strana te je na snazi do izvršenja svih obveza ugovornih strana.

Radovi po ovom Ugovoru započinju danom uvođenja u posao odabranog ponuditelja od strane naručitelja, a o čemu će se sačiniti zapisnik o uvođenju u posao.

**Krajnji rok izvođenja radova je 31. listopada 2019.**

### Rok plaćanja

Plaćanje će se izvršiti temeljem privremenih i/ili okončane situacije ovjerenih od strane nadzornog tijela, u roku od 60 (šezdeset) dana od dana zaprimanja, na IBAN ugovaratelja.

### Rok valjanosti ponude

Rok valjanosti ponude je 90 (devedeset) dana od isteka roka za dostavu ponuda. Naručitelj će odbiti ponudu čija je opcija kraća od zahtijevane.

## RAZLOG ISKLJUČENJA

### Obvezni razlozi isključenja

Naručitelj će isključiti iz postupka jednostavne nabave gospodarskog subjekta ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).

**Dokazi koji se dostavljaju uz ponudu:**

* **potvrda Porezne uprave o stanju duga izdana bilo kojeg datuma od dana objave ovog Poziva ili jednakovrijedni dokument nadležnog tijela države sjedišta gospodarskog subjekta.**

## ODREDBE O SPOSOBNOSTI PONUDITELJA

### Sposobnost za obavljanje profesionalne djelatnosti

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovna nastana iz kojega mora biti vidljivo da je gospodarski subjekt registriran za obavljanje djelatnosti građenja.

Temeljem članka 29. Zakona o poslovima i djelatnostima prostornog uređenja i gradnje (Narodne novine, broj 78/15, 118/18) graditi i/ili izvoditi radove na građevini može pravna osoba ili fizička osoba obrtnik, registrirana za obavljanje djelatnosti građenja, odnosno za izvođenje pojedinih radova (u daljnjem tekstu: izvođač) koja ispunjava uvjete propisane navedenim Zakonom te posebnim propisima kojima se uređuje gradnja.

Izvođač je dužan osigurati da pojedini rad obavlja osoba koja ima odgovarajuće stručne kvalifikacije.

**Dokazi koji se dostavljaju uz ponudu:**

* **preslika izvatka iz sudskog ili obrtnog registra, kojim gospodarski subjekt dokazuje da je registriran za obavljanje djelatnosti građenja/graditeljstva** **ili jednakovrijedni dokument nadležnog tijela države sjedišta gospodarskog subjekta**

### Tehnička i stručna sposobnost

Temeljem članka 30. Zakona o poslovima i djelatnostima prostornog uređenja i gradnje izvođač mora u obavljanju djelatnosti građenja imati zaposlenog ovlaštenog voditelja građenja i/ili ovlaštenog voditelja radova. Pod pojmom zaposlene osobe misli se na osobu u radnom odnosu koji može biti zasnovan na određeno ili neodređeno vrijeme.

Ponuditelj mora u ponudi dokazati da ima zaposlenog barem jednog ovlaštenog voditelja građenja/radova elektro struke.

**Dokazi koji se dostavljaju uz ponudu:**

* **preslika uvjerenja ili potvrde o upisu u Imenik ovlaštenih voditelja građenja/radova koji se vodi pri Hrvatskoj komori inženjera elektrotehnike ili jednakovrijedni dokument nadležnog tijela države sjedišta gospodarskog subjekta, koji će biti uključeni u izvršenje Ugovora**
* **potvrda iz koje je razvidno da je ovlašteni voditelj građenja/radova elektro struke zaposlen u pravnoj osobi koja će obavijati radove (npr. potvrdu o podacima evidentiranim u matičnoj evidenciji Hrvatskog zavoda za mirovinsko osiguranje). Dokument ne smije biti stariji od dana objave ovog poziva. Preslika ugovora o radu ne smatra se dostatnim dokazom.**

Zajednica gospodarskih subjekata može se osloniti na sposobnost članova zajednice ili drugih subjekata, samo ako će ti subjekti izvoditi radove za koje se ta sposobnost traži.

## PODATCI O PONUDI

### Način izrade ponude

Kako bi ponuda bila prihvatljiva potrebno je dostaviti:

1. Prilog I. Ponudbeni list - ispunjen i potpisan
2. Prilog III. Troškovnik (u excel formatu) - ispunjen
3. Prilog IV. Prijedlog Ugovora - ispunjen i potpisan
4. Dokaz da ne postoji razlog isključenja sukladno točki 14. ovoga Poziva za podnošenje ponuda
5. Dokaze tehničke i stručne sposobnosti sukladno točkama 15. i 16. ovoga Poziva za podnošenje ponuda
6. Jamstvo za ozbiljnost ponude sukladno točki 22.1. ovoga Pozva za podnošenje ponuda

### Način dostave ponude

Ponude se **u zatvorenoj omotnici dostavljaju na adresu naručitelja: Općina Ernestinovo, Vladimira Nazora 64, 31215 Ernestinovo.**

Ponude se predaju neposredno ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačeno:

- na prednjoj strani:

OPĆINA ERNESTINOVO

Vladimira Nazora 64

31215 Ernestinovo

**NE OTVARAJ - Jednostavna nabava:**

**Modernizacija javne rasvjete Općine Ernestinovo II. faza**

- na prednjoj strani ili poleđini: **NAZIV I ADRESA PONUDITELJA**

### Kriterij za odabir ponude

Kriterij odabira ponude je **najniža cijena**.

Obzirom da naručitelj ne može koristiti pravo na pretporez, **uspoređivat će se cijene ponuda s porezom na dodanu vrijednost.**

### Jezik ponude

Ponuda se podnosi **na hrvatskom jeziku**.

### Valuta ponude

Ponuda se podnosi **u hrvatskim kunama**.

## OSTALE ODREDBE

### Jamstva

#### Jamstvo za ozbiljnost ponude

**Ponuditelj je obvezan dostaviti jamstvo za ozbiljnost ponude na iznos od 5.000,00 kuna u obliku bjanko zadužnice ovjerene od javnog bilježnika i popunjene sukladno Pravilniku o obliku i sadržaju bjanko zadužnice.**

**U slučaju javljanja zajednice gospodarskih subjekata jamstvo uz ponudu prilaže nositelj ponude ili svi članovi zajednice solidarno ili jedan član zajednice gospodarskih subjekata na ukupan iznos.**

Naručitelj će jamstvo za ozbiljnost ponude zadržati i naplatiti u slučaju:

* odustajanja ponuditelja od ponude u roku njezine valjanosti,
* neprihvaćanja ispravka računske greške,
* odbijanja potpisivanja ugovora o nabavi
* ili nedostavljanja jamstva za uredno ispunjenje ugovora

Ponuditeljima čija ponuda nije odabrana kao najpovoljnija, jamstvo za ozbiljnost ponude se vraća nakon potpisivanja ugovora o nabavi od strane odabranog ponuditelja.

Jamstvo za ozbiljnost ponude bit će vraćeno ponuditelju koji je dostavio najpovoljniju ponudu nakon što potpiše ugovor o nabavi i dostavi jamstvo za uredno ispunjenje ugovora.

#### Jamstvo za uredno ispunjenje ugovora

Odabrani ponuditelj je dužan predati Naručitelju najkasnije u roku od 10 (deset) dana od dana potpisa ugovora jamstvo za uredno ispunjenje ugovora, za slučaj povrede ugovornih obveza, u visini od 10% (slovima: deset posto) ugovorene cijene s PDV-om. Jamstvo se dostavlja u obliku bjanko zadužnice ovjerene od javnog bilježnika i popunjene sukladno Pravilniku o obliku i sadržaju bjanko zadužnice.

U slučaju nedostavljanja jamstva u zadanom roku Naručitelj ima pravo raskinuti ugovor i naplatiti jamstvo za ozbiljnost ponude.

Jamstvo za uredno ispunjenje ugovora se vraća Izvođaču nakon primopredaje i završnog obračuna radova.

#### Jamstvo za otklanjanje nedostataka u jamstvenom roku

Jamstveni rok za kvalitetu izvedenih radova je 2 (dvije) godine, računajući od dana primopredaje radova.

Izvođač se obvezuje da će u jamstvenom roku bez prava na posebnu nadoknadu, izvršiti popravak svih nedostataka.

Po obavljenoj primopredaji izvedenih radova naručitelju, najkasnije prilikom predaje okončane situacije, odabrani ponuditelj (Izvođač) se obvezuje predati naručitelju bjanko zadužnicu na iznos od 10 % (slovima: deset posto) od ukupno izvedenih radova s PDV-om, na rok do isteka jamstvenog roka od 2 (slovima: dvije) godine od dana uspješno obavljene primopredaje izvedenih radova, ovjerenu od javnog bilježnika i popunjenu sukladno Pravilniku o obliku i sadržaju bjanko zadužnice.

Ukoliko Izvođač ne preda bjanko zadužnicu kao jamstvo za otklanjanje nedostataka, Naručitelj će na okončanoj situaciji zadržati iznos 10% (deset posto) od iznosa ukupno izvedenih radova na ime otklanjanja nedostataka u jamstvenom roku. Iz tog razloga po zadnjoj privremenoj situaciji ukupni iznos situiranih radova ne smije iznositi preko 90% vrijednosti ugovorenih radova.

Ovo jamstvo Naručitelj će aktivirati u slučaju da Izvođač u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.

Po isteku jamstvenog roka Naručitelj se obvezuje Izvođaču izvršiti povrat bjanko zadužnice ili zadržanog iznosa na ime jamstva.

#### Novčani polog kao jamstvo

Ugovaratelj može umjesto traženih oblika jamstava dati novčane pologe u traženim iznosima. Novčani polozi mogu se uplatiti na: Općina Ernestinovo, IBAN: HR14 2500 0091 8111 0000 0, model: HR68, poziv na broj: 7706-OIB uplatitelja.

### Primjena propisa

Na ovaj postupak jednostavne nabave ne primjenjuje se Zakon o javnoj nabavi obzirom da se radi o nabavi radova procijenjene vrijednosti do 500.000,00 kuna.

Na postupak se primjenjuje Pravilnik o jednostavnoj javnoj nabavi („Službeni glasnik“ Općine Ernestinovo broj 1/17) objavljen na mrežnim stranicama Općine Ernestinovo [www.ernestinovo.hr](http://www.ernestinovo.hr) Naručitelj zadržava pravo poništiti ovaj postupak nabave, odnosno ne odabrati niti jednu ponudu u bilo kojoj fazi postupka nabave.

### Objava rezultata provedenog postupka jednostavne nabave

Zapisnik o otvaranju, pregledu i ocjeni ponuda te odluka o odabiru ponude/poništenju postupka dostavlja se objavom na mrežnim stranicama Općine Ernestinovo [www.ernestinovo.hr](http://www.ernestinovo.hr) uz istovremenu obavijest svim ponuditeljima od kojih je zatražena ponuda.

Odluka o odabiru ponude/poništenju postupka objavit će se najkasnije u roku od 30 (trideset) dana od dana isteka roka za dostavu ponude, pri čemu se dostava smatra obavljenom istekom dana objave.

Na navedenim mrežnim stranicama bit će objavljene sve eventualne izmjene ili dopune vezane za ovaj predmet nabave.

## PRILOG I. – PONUDBENI LIST

Broj ponude: \_\_\_\_\_\_\_\_\_\_

|  |  |
| --- | --- |
| **NAZIV I SJEDIŠTE NARUČITELJA** |  |
| **PREDMET JEDNOSTAVNE NABAVE** | Modernizacija javne rasvjete Općine Ernestinovo – II. faza |

|  |
| --- |
| **PODACI O PONUDITELJU** |

|  |  |
| --- | --- |
| Naziv i sjedište ponuditelja |  |
| Adresa ponuditelja |  |
| OIB ili nacionalni identifikacijski broj prema zemlji sjedišta gospodarskog subjekta, ako je primjenjivo |  |
| Broj računa |  |
| Ponuditelj je u sustavu PDV-a | DA NE |
| Adresa za dostavu pošte |  |
| Adresa e-pošte |  |
| Kontakt osobe ponuditelja |  |
| Broj telefona |  |
| Broj faksa |  |

|  |
| --- |
| **CIJENA PONUDE** |

|  |  |
| --- | --- |
| Cijena ponude bez PDV-a |  |
| Iznos PDV-a |  |
| Cijena ponude sa PDV-om |  |

**Rok valjanosti ponude**: 90 (devedeset) dana od isteka roka za dostavu ponuda.

**Broj dijelova ponude:** \_\_\_\_\_

Datum: \_\_\_\_\_\_\_\_\_\_\_\_\_ M.P.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe ponuditelja)

## PRILOG II – PROJEKTNA DOKUMENTACIJA

Projektna dokumentacija se nalazi u prilogu Dokumentacije kao ZIP file.

## PRILOG III – TROŠKOVNIK

Troškovnik se nalazi u prilogu Dokumentacije kao Excel file.

## PRILOG IV. – PRIJEDLOG UGOVORA

Općina Ernestinovo, Vladimira Nazora 64, 31215 Ernestinovo, OIB: 70167232630, koju zastupa općinska načelnica Marijana Junušić, univ. spec. oec. (u daljnjem tekstu : NARUČITELJ)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OIB \_\_\_\_\_\_\_\_\_\_\_\_\_\_\_\_\_ koje zastupa direktor/direktorica/ovlaštena osoba \_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: UGOVARATELJ)

sklopili su slijedeći:

**UGOVOR**

**o izvođenju radova na projektu: Modernizacija javne rasvjete**

**Općine Ernestinovo - II. faza**

1. **PREDMET UGOVORA**

**Članak 1.**

Predmet ovoga Ugovora je izvođenje radova na projektu: Modernizacija javne rasvjete Općine Ernestinovo – II. faza.

Ovaj Ugovor temelji se na provedenom postupku jednostavne nabave pod evidencijskim brojem JED 9/19 i ponudi UGOVARATELJA broj \_\_\_\_\_\_\_ od \_\_\_\_\_\_\_ 2019. godine, koja je u navedenom postupku jednostavne nabave odabrana kao najpovoljnija.

**Članak 2.**

Projekt se provodi uz financijski doprinos Ministarstva regionalnoga razvoja i fondova Europske unije.

**Članak 3.**

Radovi iz članka 1. ovoga Ugovora moraju se izvesti sukladno projektnoj dokumentaciji oznake 008/18, mapa 1, od siječnja 2018., koji je izradio projektni ured NOVA-LUX d.o.o. iz Osijeka i pripadajućem troškovniku.

1. **NAČELA UGOVORA**

**Članak 4.**

UGOVARATELJ potpisom ovoga Ugovora potvrđuje da su mu poznati svi uvjeti za izvođenje radova, uvjeti pristupa predmetu nabave i da mu je poznata tehnička složenost radova.

UGOVARATELJ se potpisom ovoga Ugovora odriče prava na moguće prigovore s osnova nepoznavanja uvjeta i načina izvođenja radova.

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i suzdržati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).

UGOVARATELJ je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

1. **CIJENA**

**Članak 5**.

Vrijednost radova iz članka 1. ovoga Ugovora je:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna

PDV 25%\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna

Sveukupno:

(slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

1. **UVJETI PLAĆANJA**

**Članak 6.**

NARUČITELJ se obvezuje isplatiti ukupno ugovorenu cijenu iz članka 5. ovoga Ugovora temeljem privremenih i/ili okončane situacije ovjerenih od strane nadzornog inženjera, u roku od 60 (šezdeset) dana od dana zaprimanja.

NARUČITELJ će uplatiti ugovoreni iznos iz članka 5. ovoga Ugovora na IBAN UGOVARATELJA.

NARUČITELJ ima pravo prigovora na privremene ili okončanu situaciju ukoliko utvrdi nepravilnosti te pozvati UGOVARATELJA da uočene nepravilnosti otkloni i objasni. U tom slučaju rok plaćanja počinje teći od dana kada je NARUČITELJ zaprimio pisano objašnjenje s otklonjenim uočenim nepravilnostima.

1. **UVOĐENJE U POSAO**

**Članak 7.**

NARUČITELJ se obvezuje ishoditi potrebnu dokumentaciju odnosno obaviti potrebne radnje i uvesti UGOVARATELJA u posao što će se potvrditi upisom u građevinski dnevnik. UGOVARATELJ se obvezuje s izvođenjem radova započeti odmah po ostvarivanju ovih uvjeta.

UGOVARATELJ je dužan, prije početka izvođenja radova pripremljenu dokumentaciju i objekt detaljno proučiti i NARUČITELJA upozoriti na moguće nedostatke ili nejasnoće i u svezi s tim tražiti pismene upute.

1. **PRIPREMA GRADILIŠTA**

**Članak 8.**

Gradilište mora biti uređeno i u skladu s posebnim zakonom. Privremene građevine i oprema gradilišta moraju biti stabilni te odgovarati propisanim uvjetima zaštite od požara i eksplozije, zaštite na radu i svim drugim mjerama zaštite zdravlja ljudi i okoliša.

Gradilište mora imati uređene instalacije u skladu s propisima. Na gradilištu je potrebno predvidjeti i provoditi mjere zaštite na radu te ostale mjere za zaštitu života i zdravlja ljudi u skladu s posebnim propisima i mjere kojima se onečišćenje zraka, tla i podzemnih voda te buka svodi na najmanju mjeru.

Privremene građevine izgrađene u okviru pripremnih radova, oprema gradilišta, neutrošeni građevinski i drugi materijal, otpad i sl. moraju se ukloniti i dovesti zemljište na području gradilišta i na prilazu gradilišta u uredno stanje.

**Članak 9.**

Gradilište mora biti osigurano i ograđeno radi sigurnosti prolaznika i sprječavanja nekontroliranog pristupa ljudi na gradilište.

Ograđivanje gradilišta nije dopušteno na način koji bi mogao ugroziti prolaznike.

1. **DOKUMENTACIJA NA GRADILIŠTU**

**Članak 10.**

UGOVARATELJ na gradilištu mora imati zakonom propisanu gradilišnu tehničku i obračunsku dokumentaciju (građevinski dnevnik) kao i dokaze o svojstvima ugrađenih građevnih proizvoda u odnosu na njihove bitne značajke kao i dokaze kvalitete (rezultati ispitivanja, zapisi o provedenim procedurama kontrole kvalitete i dr.) za koje je obveza prikupljanja tijekom izvođenja građevinskih i drugih radova za sve izvedene dijelove građevine i za radove koji su u tijeku određene Zakonom o gradnji, posebnim propisom ili troškovnikom.

Dokumentacija iz stavka 1. ovoga članka mora biti napisana na hrvatskom jeziku latiničnim pismom.

1. **ODGOVORNA OSOBA ZA IZVOĐENJE RADOVA**

**Članak 11.**

UGOVARATELJ imenuje voditelja građenja/radova u svojstvu odgovorne osobe koja vodi građenje, odnosno pojedine radove. Voditelj građenja/radova odgovoran je za provedbu obveza iz ovoga Ugovora.

Voditelj građenja/radova odgovoran je za cjelovitost i međusobnu usklađenost radova, za međusobnu usklađenost provedbe obveza iz ovoga Ugovora te ujedno koordinira primjenu propisa kojima se ureduje sigurnost i zdravlje radnika tijekom izvođenja radova.

1. **NADZOR**

**Članak 12.**

Izvođenje radova NARUČITELJ će nadzirati putem stručnog nadzora nad izvođenjem radova, a UGOVARATELJ je dužan omogućiti mu nesmetano provođenje stalnog i svakodnevnog stručnog nadzora nad izvođenjem radova.

Nadzorni inženjer koji će u ime NARUČITELJA obavljati stručni nadzor, ima sva prava i obveze u provedbi stručnog nadzora u okviru zakonskih odredbi i ugovora s NARUČITELJEM.

NARUČITELJ je dužan prije početka izvođenja radova dostaviti UGOVARATELJU presliku ugovora o obavljanju stručnog nadzora.

1. **PRIMOPREDAJA**

**Članak 13**.

Nakon završetka radova i dostave jamstva za otklanjanje nedostataka u jamstvenom roku, obavit će se primopredaja građevine. O primopredaji se sastavlja zapisnik, a potpisuju ga Nadzorni inženjer, ovlašteni predstavnici NARUČITELJA i UGOVARATELJA.

Nakon završetka radova UGOVARATELJ je dužan s gradilišta ukloniti preostali materijal, opremu i sredstva za rad te privremene objekte.

**Članak 14.**

Ako se ustanovi da pojedini radovi nisu izvedeni prema ovome Ugovoru i da postoje nedostaci ili su radovi nekvalitetno izvedeni, UGOVARATELJ je obvezan te nedostatke otkloniti o svom trošku.

U slučaju da UGOVARATELJ ne otkloni sve utvrđene nedostatke u zadanom roku, NARUČITELJ neće obaviti primopredaju, a nedostatke će otkloniti na trošak UGOVARATELJA i naplatiti jamstvo za uredno ispunjenje ugovora.

1. **ROK IZVOĐENJA**

**Članak 15.**

UGOVARATELJ se obvezuje s izvođenjem radova započeti danom uvođenja u posao, a završiti s izvođenjem istih do 31. listopada 2019. godine.

Pod danom završetka radova smatra se dan kada UGOVARATELJ i nadzorni inženjer zajednički konstatiraju završetak radova upisom u građevinski dnevnik.

Utvrđeni rok za završetak radova iznimno se može produžiti u sljedećim slučajevima:

* u kojima je radi bitno promijenjenih okolnosti ili više sile UGOVARATELJ bio spriječen izvoditi radove, to je dužan pisanim putem zahtijevati produljenje roka završetka radova do prestanka okolnosti, a najkasnije u roku od tri dana od dana nastanka okolnosti koje dovode do zakašnjenja i
* kada NARUČITELJ izda nalog o privremenoj ili trajnoj obustavi radova.

1. **UGOVORNA KAZNA**

**Članak 16.**

Ukoliko krivnjom UGOVARATELJA dođe do prekoračenja ugovorenog roka izvođenja radova NARUČITELJ ima pravo od UGOVARATELJA naplatiti ugovornu kaznu za prekoračenje ugovorenog roka.

Ugovorna kazna se utvrđuje u visini 1% (jednog promila) od ukupno ugovorenog iznosa za svaki dan prekoračenja roka, s tim da sveukupno ugovorna kazna ne mole biti veća od 5% (pet posto) od ugovorene vrijednosti radova.

1. **JAMSTVO ZA UREDNO ISPUNJENJE UGOVORA**

**Članak 17.**

UGOVARATELJ je dužan predati NARUČITELJU najkasnije u roku od 10 (deset) dana od dana potpisa ugovora jamstvo za uredno ispunjenje ugovora, za slučaj povrede ugovornih obveza, u visini od 10% (slovima: deset posto) ugovorene cijene s PDV-om. Jamstvo se dostavlja u obliku bjanko zadužnice ovjerene od javnog bilježnika i popunjene sukladno Pravilniku o obliku i sadržaju bjanko zadužnice.

U slučaju nedostavljanja jamstva u zadanom roku NARUČITELJ ima pravo raskinuti ugovor i naplatiti jamstvo za ozbiljnost ponude.

Jamstvo za uredno ispunjenje ugovora se vraća UGOVARATELJU nakon primopredaje i završnog obračuna radova.

UGOVARATELJ može umjesto bjanko zadužnice dati novčani polog u traženom iznosu. Novčani polog uplaćuje se na: Općina Ernestinovo, IBAN: HR14 2500 0091 8111 0000 0, model: HR68, poziv na broj: 7706-OIB uplatitelja.

1. **JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 18.**

UGOVARATELJ se obvezuje da će u jamstvenom roku bez prava na posebnu nadoknadu, izvršiti popravak svih nedostataka.

Po obavljenoj primopredaji izvedenih radova NARUČITELJU, najkasnije prilikom predaje okončane situacije, UGOVARATELJ se obvezuje predati NARUČITELJU bjanko zadužnicu na iznos od 10 % (slovima: deset posto) od ukupno izvedenih radova s PDV-om, na rok do isteka jamstvenog roka od 2 (slovima: dvije) godine od dana uspješno obavljene primopredaje izvedenih radova, ovjerenu od javnog bilježnika i popunjenu sukladno Pravilniku o obliku i sadržaju bjanko zadužnice.

Ukoliko UGOVARATELJ ne preda bjanko zadužnicu kao jamstvo za otklanjanje nedostataka, NARUČITELJ će na okončanoj situaciji zadržati iznos 10% (deset posto) od iznosa ukupno izvedenih radova na ime otklanjanja nedostataka u jamstvenom roku. Iz tog razloga po zadnjoj privremenoj situaciji ukupni iznos situiranih radova ne smije iznositi preko 90% vrijednosti ugovorenih radova.

Ovo jamstvo NARUČITELJ će aktivirati u slučaju da UGOVARATELJ u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.

Po isteku jamstvenog roka NARUČITELJ se obvezuje UGOVARATELJU izvršiti povrat bjanko zadužnice ili zadržanog iznosa na ime jamstva.

UGOVARATELJ može umjesto bjanko zadužnice dati novčani polog u traženom iznosu. Novčani polog uplaćuje se na: Općina Ernestinovo, IBAN: HR14 2500 0091 8111 0000 0, model: HR68, poziv na broj: 7706-OIB uplatitelja.

Neiskorišteno jamstvo NARUČITELJ će vratiti UGOVARATELJU nakon proteka jamstvenog roka.

1. **JAMSTVENI ROK**

**Članak 19.**

Jamstveni rok za kvalitetu izvedenih radova je 2 (dvije) godine, računajući od dana primopredaje radova.

1. **RASKID UGOVORA**

**Članak 20**.

U slučaju nepoštivanja obveza iz ovoga Ugovora od strane UGOVARATELJA NARUČITELJ će pisanom reklamacijom dati UGOVARATELJU naknadni rok od tri dana da ispravi povredu. U slučaju da UGOVARATELJ ne ispravi povredu ugovorne strane su suglasne da je nastupio raskidni uvjet i da učinci ovoga Ugovora prestaju, o čemu će UGOVARATELJA izvijestiti pisanim putem preporučenom poštanskom pošiljkom ili na drugi dokazivi način.

U slučaju da se povrede obveza ponavljaju, bez obzira što UGOVARATELJ ispravi povrede, ugovorne strane su suglasne da nakon treće pisane reklamacije nastupa raskidni uvjet i da učinci ovoga Ugovora prestaju.

**Članak 21.**

NARUČITELJ će raskinuti Ugovor u slučaju da UGOVARATELJ ne ispunjava uvjete za obavljanje djelatnosti građenja sukladno Zakonu o poslovima i djelatnostima prostornog uređenja gradnje i Zakonu o gradnji.

**Članak 22.**

U slučaju raskida ugovora iz članka 20. i 21. ovoga Ugovora, NARUČITELJ će naplatiti jamstvo za uredno ispunjenje ugovora iz članka 17. ovoga Ugovora.

1. **PRAĆENJE REALIZACIJE UGOVORA**

**Članak 23.**

Ugovorne stranke utvrđuju da za praćenje realizacije ovog Ugovora imenuju sljedeće osobe:

a) za Naručitelja: Marijana Junušić, univ. spec. oec.

b) za Izvođača: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoba imenovana od strane Naručitelja za praćenje realizacije ovog ugovora ujedno je i osoba koja prati da se ugovorene obveze u potpunosti i pravovremeno izvršavaju.

1. **ZAVRŠNE ODREDBE**

**Članak 24.**

Na odgovornost ugovornih strana za ispunjenje obveza to svemu ostalom što nije određeno odredbama ovog Ugovora, na odgovarajući način primjenjivat će se odredbe Zakona o obveznim odnosima, Zakona o gradnji, Zakona o poslovima i djelatnostima prostornog uređenja i gradnje i ostalih propisa koji ureduju predmetno područje.

**Članak 25.**

Ugovorne strane se obvezuju da će eventualne sporove koji mogu proizaći iz ovog Ugovora sporazumno riješiti. U slučaju nemogućnosti sporazumnog rješavanja, za sve sporove iz ovog Ugovora ugovorne strane ugovaraju nadležnost stvarno nadležnog suda u Osijeku.

**Članak 26.**

Ovaj Ugovor sastavljen je u šest primjeraka od kojih NARUČITELJ zadržava četiri primjerka, a UGOVARATELJ dva primjerka.

**Članak 27.**

Ugovorne strane potpisom preuzimaju prava i obveze iz ovog Ugovora.

|  |  |
| --- | --- |
| ZA UGOVARATELJA: | ZA NARUČITELJA: |
| Osoba ovlaštena za zastupanje: | Općinska načelnica  Marijana Junušić, univ. spec. oec. |
|  |  |
|  | KLASA:  URBROJ:  Ernestinovo, \_\_\_\_\_\_\_\_\_\_\_\_\_\_\_\_\_ 2019. |